ბეჟან ჯავახია

ბეჟან ჯავახია (დ. 2 იანვარი, 1957, სენაკი) — ქართველი ისტორიკოსი, ისტორიის დოქტორი (1986), პროფესორი. საქართველოს რესპუბლიკის პირველი მოწვევის უზენაესი საბჭოს წევრი (1990).საქართველოს პარლამენტის ოფიციალური გვერდი — ბეჟან ჯავახია  
 ბიოგრაფია 
დაიბადა 1957 წლის 2 იანვარის, სენაკის რაიონის სოფელ ნოქალაქევში. 1973 წელს დაამთავრა ნოქალაქევის საშუალო სკოლა და იმავე წელს ჩაირიცხა თბილისის სახელმწიფო უნივერსიტეტის ისტორიის ფაკულტეტზე, რომელიც დაამთავრა 1978 წელს.ილიას სახელმწიფო უნივერსიტეტი — ბეჟან ჯავახია 1979 წლიდან მუშაობდა საქართველოს კულტურის სამინისტროში მეთოდისტად.  

1982–1986 წლებში სწავლობდა თბილისის სახელმწიფო უნივერსიტეტის ასპირანტურაში შუა საუკუნეების ისტორიის სპეციალობით. 1986 წელს დაიცვა დისერტაცია მსოფლიო ისტორიის სპეციალობით და დაიწყო მუშაობა თსუ-ს შუა საუკუნეების ისტორიის კათედრაზე, თავდაპირველად მეცნიერ-თანამშრომლის, შემდეგ კი დოცენტის თანამდებობაზე. 1992 წელს გაიარა პოსტდოქტორანტურის პროგრამა საარლანდის უნივერსიტეტის შუა საუკუნეების ისტორიის კათედრაზე.  

1991 წლის 28 ოქტომბერს საქართველოს პირველ მრავალპარტიულ არჩევნებში, სენაკის საარჩევნო ოლქში, აირჩიეს საქართველოს რესპუბლიკის პირველი მოწვევის უზენაესი საბჭოს წევრად პოლიტიკური ბლოკიდან „მრგვალი მაგიდა — თავისუფალი საქართველო“. 1991–1992 წლების სამხედრო გადატრიალების შემდეგაც განაგრძობდა ბრძოლას უკანონო რეჟიმის წინააღმდეგ, მონაწილეობდა დევნილობაში გამართულ უზენაესი საბჭოს სხდომებში გროზნოსა და ზუგდიდში. იყო პრეზიდენტ ზვიად გამსახურდიას რეფერენტი.ინტერვიუ ბეჟან ჯავახიასთან — „პარალელი“  

მისი ხელმძღვანელობით დაარსდა ნაციონალ-კონსერვატიული პარტია და ამავე პარტიის მიერ გამოცემული გაზეთი „მარჯი“. ჯავახია იყო გაზეთის რედაქტორი და რამდენიმე ნომრის ავტორი. გაზეთი განიცდიდა დევნას, ისევე როგორც მისი რედაქცია და ანტისაოკუპაციო მოძრაობის სხვა წევრები. 2006 წლის 22 დეკემბრის საქალაქო სასამართლოს ადმინისტრაციულ საქმეთა კოლეგიის გადაწყვეტილებით, ბეჟან ჯავახია აღიარებული იქნა პოლიტიკური რეპრესიის მსხვერპლად.  

1999 წლიდან კვლავ დაუბრუნდა სამუშაოს თსუ-ს შუა საუკუნეების ისტორიის კათედრაზე დოცენტის თანამდებობაზე, საიდანაც 1992 წელს პოლიტიკური ვითარების გამო იყო დათხოვილი. 2006–2013 წლებში მუშაობდა თბილისის სახელმწიფო უნივერსიტეტის სრული პროფესორის თანამდებობაზე, ხელმძღვანელობდა შუა საუკუნეების ისტორიის დეპარტამენტს. იგი აქტიურად მონაწილეობდა უნივერსიტეტში ახალი სასწავლო პროგრამების შექმნაში, აგრეთვე სამეცნიერო და პედაგოგიურ საქმიანობაში.  

სხვადასხვა პერიოდში, გერმანიის აკადემიის გაცვლითი სამსახურის (DAAD) და „Erasmus Mundus“-ის სტიპენდიების საფუძველზე, მიწვეული მკვლევარი იყო გერმანიის რამდენიმე უნივერსიტეტში: ბერლინის ჰუმბოლდტის, საარლანდის, ტიუბინგენის უნივერსიტეტებში. აგრეთვე მონაწილეობდა ცენტრალური ევროპის უნივერსიტეტის საერთაშორისო სამეცნიერო პროექტებში.  

2013 წლის აპრილიდან დღემდე არის ილიას სახელმწიფო უნივერსიტეტის პროფესორი.  
ბეჟან ჯავახია არის რამდენიმე სამეცნიერო მონოგრაფიისა და ასამდე სამეცნიერო სტატიის ავტორი. აგრეთვე ავტორია როგორც საუნივერსიტეტო, ისე სკოლებისთვის განკუთვნილი სახელმძღვანელოების. მისი ნაშრომები ქვეყნდება როგორც საქართველოში, ისე მის საზღვრებს გარეთ.Google Scholar — Bezhan Javakhia  

იგი არის რამდენიმე სამეცნიერო საზოგადოების გამგეობისა და სამეცნიერო ჟურნალების რედკოლეგიის წევრი. ასევე ილიას სახელმწიფო უნივერსიტეტის ჟურნალ „შუა საუკუნეების კვლევების“ სამეცნიერო რედაქტორი.  

 მონოგრაფიები და გამოქვეყნებული წიგნები 
 გვიანი შუა საუკუნეები და რენესანსის ეპოქა – მასალები სალექციო კურსისათვის, თბ., 2012.ილიას სახელმწიფო უნივერსიტეტი — ბეჟან ჯავახია  
 მარადიული რომი და „სხვა რომი“ რომის შემდეგ, თბ., 2009.Google Scholar — Bezhan Javakhia  
 ბიზანტინიზმი და ბიზანტიის მემკვიდრეობის საკითხი, თბ., 2009.  
 რაინდობა შუა საუკუნეების ევროპაში, თბ., 2008.  
 შუა საუკუნეების ისტორია – VII კლასის სახელმძღვანელო, თბ., 2005.  
 შუა საუკუნეების ისტორია – მასწავლებლის სარეკომენდაციო წიგნი, VII კლასი, თბ., 2005.  
 შუა საუკუნეების ისტორია – სახელმძღვანელო სტუდენტებისათვის (ძველი გერმანელები, მეროვინგების ფრანკთა სამეფო, ეკლესია ადრეულ შუა საუკუნეებში, ეკლესია XI–XV საუკუნეებში; დასავლეთ ევროპის შუა საუკუნეებრივი კულტურა), თბ., 2005.  
 ანტიკურობიდან შუა საუკუნეებისაკენ (დასავლეთ ევროპა, ბიზანტია, საქართველო), თბ., 2005.  
 საქართველო და ქართველები ადამ ოლეარიუსის მოგზაურობათა წიგნში, თბ., 2005.  

 პუბლიკაციები და სტატიები 
 L’idea di Roma nella Georgia medieval, Roma e I Georgiani, *Le relazioni diplomatiche tra la Georgia e la Santa Sede (1992–2017)*, Studium, რომი, 2017.
 Exemplum — საისტორიო წყარო შუა საუკუნეების ყოველდღიურობის შესახებ – ტექსტზე ორიენტირებული კვლევები, თბ., 2014, გვ. 467–674.
 ცნობები საქართველოსა და ქართველების შესახებ შუა საუკუნეების დასავლეთევროპელ მოგზაურთა წიგნებში (ბენედიქტ პოლონელი, ჟან დე მანდევილე) – *საისტორიო კრებული* I, 2011, გვ. 171–185.
 საქართველოს ევროპული იდენტობა ადრეშუასაუკუნეებში – საერთაშორისო სამეცნიერო კონფერენცია „საქართველო ევროპულ სივრცეში“, *შრომები*, თბ., 2011, გვ. 100–122.
 Georgian Settlement in the Late Medieval Iran – International Conference *Cultural Dialogue and the Role of Diaspora*, Tb., 2009, გვ. 71–79.
 Georgien an den Anfangen der mittelalterlichen europaischen christlichen Zivilisation – *Georgica*, 2007, გვ. 56–70.
 Protestantism (Luter’s Church) in Georgien – მრგვალი მაგიდა „კავკასია ინტერკულტურული დიალოგის პერსპექტივა“, *Round Table “Caucasus – Perspective of Intercultural Dialogue”*, 2007, გვ. 29–35.
 იერუსალიმის ბერძნული საპატრიარქოს არქივის დოკუმენტი იერუსალიმის ქართული კოლონიის შესახებ – *ბიზანტინოლოგია საქართველოში – 2*, ბათუმი–ტრაპიზონი, 2007.
 „სხვადასხვა ევროპა“ შუა საუკუნეების დამდეგს – *ცივილიზაციური ძიებანი*, 2006, გვ. 45–50.
 ივ. ჯავახიშვილი საქართველოსთვის კონსტანტინოპოლის დაცემის მნიშვნელობის შესახებ – *ივ. ჯავახიშვილი და საქართველოს პოლიტიკური ცხოვრების გარდამტეხი მომენტები*, თბ., 2012, გვ. 5–20.
 მეფეები იდენტობის მარკერი შუა საუკუნეების ევროპაში – „ევროპა და იდენტობა“, თბ., 2011, გვ. 4–17.
 New Rome – The idea of united Christian Empire in Georgian medieval write – Abstracts of Papers, 4th International Conference *Via Egnatia: Peoples and States – Cultural, Political, Regional Identities in the Past and Today*, 2009, გვ. 37–39.
 ჟან დე მანდევილეს მოგზაურობა აღმოსავლეთში და ცნობები საქართველოს შესახებ – საერთაშორისო კონფერენცია „ჰაინრიხ თეოდორ ველეს მოგზაურობა საქართველოში“, თბ., 2009, გვ. 95–101.
 ლიონის II საეკლესიო კრება და პირველი საეკლესიო უნია – *თბილისის სასულიერო აკადემიის სამეცნიერო შრომები*, I, თბ., 2009, გვ. 131–142.
 სახელმწიფო გადატრიალებიდან დსთ-საკენ – *ამირანი*, კავკასიოლოგიის საერთაშორისო სამეცნიერო-კვლევითი ცენტრის მოამბე, XIV–XVI, მონრეალი–თბილისი, 2009, გვ. 167–172.
 ქართული ახალშენები ირანში XVII საუკუნეში – *დიასპორის როლი კულტურათა დიალოგში (ქართული დიასპორის მაგალითზე)*, საქართველოს იუნესკოს საქმეთა ეროვნული კომისია, თბ., 2009, გვ. 50–65.
 ისტორია და თეოლოგია შუა საუკუნეების დამდეგს – *Bulletin of the AGIBAS*, არქეოლოგიის კვლევის ამერიკულ–ქართული ინსტიტუტის ბიულეტენი, თბ., 2009, გვ. 88–95.
 ეროვნული ერთობის გაგებისათვის შუა საუკუნეების დასავლეთ ევროპაში – *იდენტობა და ნაციონალიზმი*, 2009, გვ. 34–44.
 კონსტანტინოპოლი – „ახალი რომი“ – *ისტორიული ვერტიკალები*, თბ., 2009, გვ. 76–87.
 ბიზანტიური მემკვიდრეობა მართლმადიდებლურ სამყაროში – *პოლიტიკურ მეცნიერებათა საკითხები*, კრებული III, 2009, გვ. 64–82.
 ომისადმი დამოკიდებულების საკითხისათვის ადრეშუასაუკუნეებში და სახელმწიფო ქრისტიანული მსოფლმხედველობის ჩამოყალიბება – ჰუმანიტარულ მეცნიერებათა ფაკულტეტის სამეცნიერო კონფერენცია „გრიგოლ კიკნაძე 100“, თბ., 2009, გვ. 155–156.
 ევროპის ცნების გაგებისათვის დასავლეთის შუა საუკუნეებში – *ცივილიზაციური ძიებანი*, VI, თბ., 2008.
 რომის იმპერატორი წარმართულ წარმოდგენებსა და ქრისტიანულ სარწმუნეობაში (ღმერთი იმპერატორიდან ღვთის ნებით იმპერატორამდე) – *წარმართობიდან ქრისტიანობამდე*, რესპუბლიკური კონფერენციის მასალები, 2008, გვ. 84–85.
 V ჯვაროსნული ლაშქრობა და საქართველო პილიგრიმულ ლიტერატურაში – საფაკულტეტო სამეცნიერო კონფერენცია II, „შალვა ნუცუბიძე – 120“, თბ., 2008, გვ. 160–162.
 თომას ჰერბერტი ირანის ქართველების შესახებ – ჰუმანიტარულ მეცნიერებათა ფაკულტეტის სამეცნიერო კონფერენცია „აკაკი შანიძე – 120“, 2007, გვ. 48–49.
 კავკასია შუა საუკუნეების ევროპის კულტურულ ლანდშაფტში – კავკასიოლოგთა I საერთაშორისო კონგრესი, თბ., 2007, გვ. 231–235.
 XIII საუკუნის დომინიკანელი ბერი საქართველოს შესახებ – *შუა საუკუნეების ისტორიის საკითხები*, VII, თბ., 2005, გვ. 62–68.
 გოთი ეპისკოპოსი საქართველოში (VIII ს.) – *კულტურის ისტორიისა და თეორიის საკითხები*, XVIII, 2004, გვ. 276–280.
 ევროპელი მოგზაურები ირანის სეფიანთა კარის მოღვაწე ქართველების შესახებ – *ჩვენებურები*, 2007, გვ. 59–64.
 ეკლესია და სახელმწიფო ქრისტიანობის დევნის ხანაში – *შუა საუკუნეების ისტორიის საკითხები*, VII, თბ., 2005, გვ. 5–13.
 თამარ მეფე უცხოელთა თვალით – საერთაშორისო კონფერენცია „წმინდა თამარ მეფე“, 2006, გვ. 32–43.
 საქართველო ერთიან ევროპულ სამყაროში (ანტიკურობისა და შუა საუკუნეების მიჯნაზე) – *ცივილიზაციური ძიებანი*, III, თბ., 2005, გვ. 31–37.
 საქართველოში ლუთერანობის გავრცელების ერთი მცდელობისათვის – *კრიტერიუმი*, XIII, 2005, გვ. 142–147.
 გოთები და „დიდი ომიანობა“ ეგრისში – *კულტურის თეორიისა და ისტორიის საკითხები*, 13, 2002.
 ბიზანტიური კულტურა – *კულტუროლოგია*, თბ., 2000, 2002.
 XIII საუკუნის დაპირისპირებანი. ინოკენტი III-ის ასკეტური ტრაქტატი – *შუა საუკუნეების ისტორიის საკითხები*, III, 2001, გვ. 31–44.
 ქრისტიანული რენესანსი და ფრანცისკ ასიზელის „მზის საგალობელი“ – *კრიტერიუმი*, 2000, გვ. 42–48.

 რესურსები ინტერნეტში 
 ბეჟან ჯავახია — ილიას სახელმწიფო უნივერსიტეტის ოფიციალური გვერდი
 ბეჟან ჯავახიას CV — ილიას სახელმწიფო უნივერსიტეტი (PDF)
 ბეჟან ჯავახია — Google Scholar
 ბეჟან ჯავახიას ფოტო — Wikimedia Commons
 ბეჟან ჯავახია — საქართველოს პარლამენტის ოფიციალური გვერდი
 ისტორიის საბაკალავრო და მცირე პროგრამის სასწავლო გეგმა — ილიას სახელმწიფო უნივერსიტეტი (PDF)
 Bezhan Javakhia — ილიას სახელმწიფო უნივერსიტეტის ოფიციალური გვერდი (ინგლისურად)
 Bezhan Javakhia — Google Scholar
 Bezhan Javakhia — Curriculum Vitae (PDF), ილიას სახელმწიფო უნივერსიტეტი
 Bezhan Javakhia — Wikimedia Commons (ფოტო)
 History (Major and Minor) Curriculum — ილიას სახელმწიფო უნივერსიტეტი (PDF)
 ბეჟან ჯავახია — ინტერვიუ, სააგენტო „პარალელი“
 „ოცნებისთვის“ სამშობლო რუსეთია — ბეჟან ჯავახიას კომენტარი, TV Pirveli

სქოლიო

კატეგორია:ქართველი ისტორიკოსები
კატეგორია:დაბადებული 2 იანვარი
კატეგორია:დაბადებული 1957
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:სენაკის მუნიციპალიტეტში დაბადებულები